ปัจจัยความเสี่ยงที่สำคัญที่อาจมีผลกระทบต่อการดำเนินงานของบริษัทและบริษัทย่อย
และแนวทางในการป้องกันความเสี่ยงดังกล่าว สามารถสรุปได้ดังนี้

1) ความเสี่ยงจากความผันผวนของราคาวัตถุดิบ

บริษัท ระยองไวร์ อินดัสตรีส์ จำกัด (มหาชน) ซึ่งเป็นบริษัทย่อยเป็นผู้ผลิตลวดเหล็กแรงดึงสูง
ลวดเชื่อมไฟฟ้า และลวดอื่นๆ ซึ่งต้องใช้วัตถุดิบเหล็กลวด (Wire Rod) เป็นวัตถุดิบหลักในการผลิต
โดยวัตถุดิบที่ใช้ในการผลิตมีการจัดหามาจากทั้งภายในประเทศและต่างประเทศ
โดยบริษัทฯมีการจัดซื้อวัตถุดิบจากผู้จำหน่าย 5 ราย
ทั้งที่ผลิตภายในประเทศและนำเข้าจากต่างประเทศ เช่น จีน ญี่ปุ่น อินเดีย และยุโรป เป็นต้น ทั้งนี้
บริษัทได้ตระหนักถึงปัจจัยเสี่ยงดังกล่าว
โดยมีการติดตามการเปลี่ยนแปลงของราคาวัตถุดิบอย่างใกล้ชิดเพื่อประเมินสถานการณ์และแนวโน้มของราคาและปริมาณความต้องการ
เพื่อนำมาพิจารณาประกอบการตัดสินใจในการสั่งซื้อและบริหารจัดการวัตถุดิบคงคลังให้มีความเหมาะสม
และให้สอดคล้องกับระยะเวลาการกำหนดราคาขายผลิตภัณฑ์ของบริษัท
และช่วยให้สามารถบริหารต้นทุนได้ดีขึ้น และยังมีวัตถุดิบเพียงพอต่อแผนการผลิตในระยะรายไตรมาส

บริษัท เอื้อวิทยา จำกัด (มหาชน) ซึ่งเป็นบริษัทย่อยประกอบธุรกิจหลักรับผลิตเสาโครงเหล็ก
ประเภท เสาโครงเหล็กสายส่งไฟฟ้าแรงสูง เสาโครงเหล็กโทรคมนาคม
เสาโครงเหล็กสถานีไฟฟ้าย่อย เสาโครงเหล็กทั่วไปโดยมีวัตถุดิบที่สำคัญ ได้แก่ เหล็ก และสังกะสี
เป็นวัตถุดิบสำคัญ
ซึ่งการเคลื่อนไหวของราคาเหล็กและสังกะสีจะมีการเปลี่ยนแปลงตามอุปสงค์และอุปทานของผู้ผลิตเหล็กและสังกะสีและผู้ใช้เหล็กและสังกะสีทั่วโลก
ดังนั้น การเปลี่ยนแปลงของราคาเหล็กและสังกะสีจะส่งผลกระทบต่อต้นทุนของบริษัท

อย่างไรก็ตาม บริษัทย่อยมีนโยบายการบริหารความเสี่ยงในเรื่องดังกล่าวดังนี้

(1) การกำหนดราคาขายและกำหนดราคาประมูลงานในโครงการต่างๆ
โดยรักษาส่วนต่างกำไรในระดับที่สามารถจะแข่งขันกับผู้ประกอบการรายอื่นๆ ได้

(2)
บริษัทย่อยมีนโยบายติดตามการเปลี่ยนแปลงราคาวัตถุดิบอย่างใกล้ชิดเพื่อประเมินสถานการณ์และแนวโน้มราคาวัตถุดิบเพื่อนำมาประกอบการพิจารณาตัดสินใจกำหนดราคารับจ้างผลิตเสาโครงเหล็ก
และวางแผนสั่งซื้อและบริหารจัดการวัตถุดิบคงคลังให้มีความเหมาะสม

(3)
บริษัทย่อยได้พัฒนาปรับปรุงการบริหารการผลิตอย่างต่อเนื่องเพื่อควบคุมต้นทุนการผลิตให้อยู่ในระดับที่เหมาะสม

(4) บริษัทย่อยมีนโยบายรักษาความสัมพันธ์อันดีกับลูกค้าของบริษัท
ทำให้บริษัทสามารถเจรจาต่อรองกับลูกค้าบางรายเพื่อขอปรับราคาจำหน่ายให้สอดคล้องกับการเปลี่ยนแปลงของราคาวัตถุดิบ
ในกรณีที่เกิดการเปลี่ยนแปลงราคาวัตถุดิบ

(5)
บริษัทย่อยมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขายเพิ่มมากขึ้นทำให้บริษัทสามารถกำหนดราคาขายในระดับที่เหมาะสมได้

บริษัท เอชทีพี แอนด์ เซ็น คอร์เปอเรชั่น จำกัด ซึ่งเป็นบริษัทย่อยประกอบธุรกิจลานจอดรถไฮเทค
ประเภท โครงเหล็กสำเร็จรูป ระบบ knock down มีวัตถุดิบที่สำคัญ ได้แก่ โครงเหล็ก
เป็นวัตถุดิบสำคัญ ซึ่งการเคลื่อนไหวของราคาโครงเหล็ก
จะมีการเปลี่ยนแปลงตามอุปสงค์และอุปทานของผู้ผลิตโครงเหล็ก และผู้ใช้เหล็ก ทั่วโลก ดังนั้น
การเปลี่ยนแปลงของราคาโครงเหล็กจะส่งผลกระทบต่อต้นทุนของบริษัท

อย่างไรก็ตาม บริษัทย่อยมีนโยบายการบริหารความเสี่ยงในเรื่องดังกล่าวดังนี้

(1) การกำหนดราคาขายและกำหนดราคาประมูลงานในโครงการต่างๆ
โดยรักษาส่วนต่างกำไรในระดับที่สามารถจะแข่งขันกับผู้ประกอบการรายอื่นๆ ได้

(2)
บริษัทย่อยมีนโยบายติดตามการเปลี่ยนแปลงราคาวัตถุดิบอย่างใกล้ชิดเพื่อประเมินสถานการณ์และแนวโน้มราคาวัตถุดิบเพื่อนำมาประกอบการพิจารณาตัดสินใจกำหนดราคารับจ้างผลิตเสาโครงเหล็ก
และวางแผนสั่งซื้อและบริหารจัดการวัตถุดิบคงคลังให้มีความเหมาะสม

(3)
บริษัทย่อยได้พัฒนาปรับปรุงการบริหารการผลิตอย่างต่อเนื่องเพื่อควบคุมต้นทุนการผลิตให้อยู่ในระดับที่เหมาะสม

(4) บริษัทย่อยมีนโยบายรักษาความสัมพันธ์อันดีกับลูกค้าของบริษัท
ทำให้บริษัทสามารถเจรจาต่อรองกับลูกค้าบางรายเพื่อขอปรับราคาจำหน่ายให้สอดคล้องกับการเปลี่ยนแปลงของราคาวัตถุดิบ
ในกรณีที่เกิดการเปลี่ยนแปลงราคาวัตถุดิบ

(5)
บริษัทย่อยมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขายเพิ่มมากขึ้นทำให้บริษัทสามารถกำหนดราคาขายในระดับที่เหมาะสมได้

2) ความเสี่ยงจากความผันผวนของอัตราแลกเปลี่ยน

บริษัท ระยองไวร์ อินดัสตรีส์ จำกัด (มหาชน) ซึ่งเป็นบริษัทย่อยได้จัดซื้อวัตถุดิบ (เหล็กลวด)
จากต่างประเทศ ในรูปเงินสกุลดอลล่าร์สหรัฐ คิดเป็นร้อยละ 80 ของยอดซื้อรวมทั้งหมด
ทำให้ความผันผวนของอัตราแลกเปลี่ยนมีผลต่อต้นทุนการผลิตและการดำเนินงานของบริษัท
เนื่องจากบริษัทจำหน่ายสินค้าทั้งหมดให้แก่ลูกค้าในประเทศ
อัตราแลกเปลี่ยนจึงมีผลโดยตรงกับราคาของวัตถุดิบ

ดังนั้น เพื่อป้องกันความเสี่ยงดังกล่าว
บริษัทได้ทำสัญญากับสถาบันการเงินเพื่อแปลงอัตราแลกเปลี่ยนเป็นเงินบาททันที ณ
วันที่บริษัทยื่นทรัสต์รีซีฟ (T/R) กับธนาคาร
ซึ่งสัญญาได้คลอบคลุมสัดส่วนการซื้อวัตถุดิบจากต่างประเทศทั้งหมด
ทำให้ช่วยลดผลกระทบของความผันผวนของอัตราแลกเปลี่ยนได้หากค่าเงินบาทภายหลังจากวันที่ซื้อวัตถุดิบอ่อนตัวลง

บริษัท เอ็นเนซอล จำกัด ซึ่งเป็นบริษัทย่อยดำเนินธุรกิจด้านบริหารการจัดการพลังงาน และบริหาร
โรงผลิตไฟฟ้า จำเป็นต้องซื้อเครื่องจักรที่ใช้ในการผลิตไฟฟ้าจากต่างประเทศ
ทำให้ความผันผวนของอัตราแลกเปลี่ยนมีผลต่อต้นทุนการผลิตและการดำเนินงานของบริษัทย่อยโดยตรง
เนื่องจากอะไหล่ต่างๆ รวมถึงการบำรุงรักษา ต้องนำเข้าจากต่างประเทศเกือบทั้งหมด

ดังนั้น เพื่อป้องกันความเสี่ยงดังกล่าว
บริษัทย่อยจึงได้ติดต่อกับผู้ผลิตโดยตรงในการนำเข้าอุปกรณ์และอะไหล่ต่างๆ
เพื่อลดรายจ่ายในการดำเนินการผ่านตัวแทน อีกทั้งยังเป็นการเพิ่มความรู้
ความสามารถให้แก่บุคลากรในการติดต่อประสานงานและทำงานร่วมกันในการบำรุงรักษาเครื่องจักรกับผู้ผลิตโดยตรง

อย่างไรก็ตาม รายได้จากการดำเนินธุรกิจของบริษัทย่อยมาจากภายในประเทศทั้งสิ้น
ดังนั้นความผันผวนจากอัตราแลกเปลี่ยนจึงไม่มีผลต่อรายได้ของบริษัทย่อย

3) ความเสี่ยงจากการจัดหาวัตถุดิบและพึ่งพิงผู้จัดจำหน่ายวัตถุดิบที่สำคัญ

บริษัท ระยองไวร์ อินดัสตรีส์ จำกัด (มหาชน) ซึ่งเป็นบริษัทย่อยซื้อเหล็กลวดประมาณร้อย 80 จาก
ผู้จำหน่ายต่างประเทศ ทำให้บริษัทมีความเสี่ยงจากการขาดแคลนวัตถุดิบ
หากผู้จำหน่ายดังกล่าวไม่สามารถส่งมอบวัตถุดิบได้ทันตามความต้องการของบริษัท

ปัจจุบัน ผู้บริหารลดความเสี่ยงดังกล่าว
โดยจัดหาวัตถุดิบจากในประเทศเพิ่มมากขึ้นเพื่อให้เพียงพอต่อความต้องการของตลาดที่เปลี่ยนแปลง

บริษัท เอื้อวิทยา จำกัด (มหาชน)
ซึ่งเป็นบริษัทย่อยซื้อวัตถุดิบหลักของบริษัทย่อยเกือบทั้งหมดได้สั่งซื้อจากผู้จำหน่ายภายในประเทศ
บริษัทย่อยจึงมีความเสี่ยงจากการอาจขาดแคลนวัตถุดิบในกรณีที่ผู้จัดจำหน่าย
ไม่สามารถจัดส่งวัตถุดิบให้แก่บริษัทได้ตามกำหนด
และบริษัทย่อยไม่สามารถจัดหาวัตถุดิบจากแหล่งอื่นเข้ามาทดแทนได้ทันแผนการผลิตสินค้าตามที่ได้รับคำสั่งจากลูกค้า

อย่างไรก็ตาม บริษัทย่อยได้มีการติดตามประเมินสถานการณ์โดยใกล้ชิด
และมีการวางแผนการสั่งซื้อวัตถุดิบล่วงหน้า
ประกอบกับบริษัทสั่งซื้อวัตถุดิบจากผู้จัดจำหน่ายดังกล่าวเป็นเวลานานและไม่เคยมีการค้างชำระค่าสินค้า
ส่งผลให้บริษัทมีความสัมพันธ์ที่ดีกับผู้จัดจำหน่ายวัตถุดิบที่สำคัญ
และจากการดำเนินงานของบริษัทในอดีตที่ผ่านมา บริษัทยังไม่เคยประสบปัญหาขาดแคลนวัตถุดิบ
ทำให้บริษัทย่อยเชื่อมั่นว่าจะไม่ได้รับผลกระทบหรือความเสียหายใดๆ
ในการสั่งซื้อวัตถุดิบจากผู้จัดจำหน่ายวัตถุดิบดังกล่าว นอกจากนี้
บริษัทย่อยมีทางเลือกในการซื้อวัตถุดิบที่สำคัญดังกล่าวจากผู้จัดจำหน่ายวัตถุดิบรายอื่น

บริษัท เอ็นเนซอล จำกัด ซึ่งเป็นบริษัทย่อยดำเนินธุรกิจด้านบริหารการจัดการพลังงาน และบริหาร
โรงผลิตไฟฟ้า ซึ่งต้องใช้ก๊าซธรรมชาติ เป็นเชื้อเพลิงในการขับเคลื่อนเครื่องผลิตไฟฟ้าและลมร้อน
ซึ่งมีผลต่อต้นทุนการผลิตและการดำเนินงานของบริษัทย่อยโดยตรง
เนื่องจากเชื้อเพลิงที่ใช้ทั้งหมดจะมาจากผู้ผลิตเพียงรายเดียวคือการปิโตรเลียมแห่งประเทศไทย

ดังนั้น บริษัทย่อยได้ติดตามข่าวสารและแนวโน้มในการปรับราคาก๊าซอย่างใกล้ชิด
รวมถึงได้หารือร่วมกันกับการปิโตรเลียมแห่งประเทศไทย
เพื่อหาแนวทางเป็นไปได้ในการซื้อขายก๊าซล่วงหน้า
อีกทั้งศึกษารายละเอียดของการนำเข้าก๊าซธรรมชาติเหลว
เพื่อเป็นอีกทางเลือกในการลดความเสี่ยงในส่วนนี้ลง

บริษัท เอชทีพี แอนด์ เซ็น คอร์เปอเรชั่น จำกัด ซึ่งเป็นบริษัทย่อยประกอบกิจการลานจอดรถไฮเทค
จากในประเทศและต่างประเทศ
บริษัทย่อยจึงมีความเสี่ยงจากการอาจขาดแคลนวัตถุดิบในกรณีที่ผู้จัดจำหน่ายไม่สามารถจัดส่งวัตถุดิบให้แก่บริษัทได้ตามกำหนด
และบริษัทย่อยไม่สามารถจัดหาวัตถุดิบจากแหล่งอื่นเข้ามาทดแทนได้ทันแผนการผลิตสินค้าตามที่ได้รับคำสั่งจากลูกค้า

อย่างไรก็ตาม บริษัทย่อยได้มีการติดตามประเมินสถานการณ์โดยใกล้ชิด
และมีการวางแผนการสั่งซื้อวัตถุดิบล่วงหน้า
ประกอบกับบริษัทสั่งซื้อวัตถุดิบจากผู้จัดจำหน่ายดังกล่าวเป็นเวลานานและไม่เคยมีการค้างชำระค่าสินค้า
ส่งผลให้บริษัทมีความสัมพันธ์ที่ดีกับผู้จัดจำหน่ายวัตถุดิบที่สำคัญ
และจากการดำเนินงานของบริษัทในอดีตที่ผ่านมา บริษัทยังไม่เคยประสบปัญหาขาดแคลนวัตถุดิบ
ทำให้บริษัทย่อยเชื่อมั่นว่าจะไม่ได้รับผลกระทบหรือความเสียหายใดๆ
ในการสั่งซื้อวัตถุดิบจากผู้จัดจำหน่ายวัตถุดิบดังกล่าว นอกจากนี้
บริษัทย่อยมีทางเลือกในการซื้อวัตถุดิบที่สำคัญดังกล่าวจากผู้จัดจำหน่ายวัตถุดิบรายอื่น

4) ความเสี่ยงด้านการแข่งขันของบริษัทย่อย

บริษัท ระยองไวร์ อินดัสตรีส์ จำกัด (มหาชน) เนื่องจากสัดส่วนการจำหน่าย สินค้า
ลวดเหล็กแรงดึงสูงชนิดเส้นเดี่ยวและตีเกลียว มีสัดส่วนรวมกันไม่น้อยกว่า 94%
และสินค้าลวดเชื่อมไฟฟ้าและลวดอื่นๆ มีเพียง 6% ซึ่งถือว่า สัดส่วนสินค้า
ลวดเชื่อมไฟฟ้าและลวดอื่นๆ มีอัตราส่วนน้อยมาก หากสถานการณ์
ลวดเหล็กแรงดึงสูงชนิดเส้นเดี่ยวและตีเกลียว มีปัญหาด้านตลาด
การแข่งขันมีความรุนแรงมากอย่างที่เคยเกิดขึ้น
บริษัทย่อยจะอยู่ในภาวะลำบากเนื่องจากสัดส่วนการจำหน่ายสินค้า
ลวดเหล็กแรงดึงสูงชนิดเส้นเดี่ยวและลวดเหล็กแรงดึงสูงชนิดตีเกลียว มี 94%
ถึงแม้จะจำหน่ายสินค้าได้จำนวนตันตามเป้าหมายแต่ราคาก็ไม่สามารถจัดการได้ตามแผนที่วางไว้
จึงจำเป็นต้องลดความเสี่ยง
โดยการเพิ่มสินค้าใหม่หรือการจำหน่ายในสินค้ากลุ่มอื่นให้มากขึ้นเพื่อลดความสี่ยงและเป็นการลดต้นทุนโดยรวม

ทั้งนี้ ผู้บริหารได้ตระหนักถึงปัจจัยความเสี่ยงดังกล่าว
และยังได้ปรับปรุงเพื่อเพิ่มประสิทธิภาพในหลายๆ ด้าน เช่น การปรับปรุงขบวนการผลิต
ด้วยการนำเทคโนโลยีในการผลิตสมัยใหม่เข้ามาใช้ เช่นได้นำระบบ Lean – Six sigma
เข้ามาใช้เพื่อลดของเสีย ลดการสูญเปล่าของกระบวนการผลิตและเพิ่มประสิทธิภาพของเครื่องจักร
เพื่อลดต้นทุนต่อหน่วยให้ต่ำที่สุด
นอกจากนั้นได้มีการเพิ่มเครื่องจักรใหม่เพื่อรองรับสินค้าใหม่ที่จะผลิตในปี 2556 นี้
อีกทั้งยังได้เน้นควบคุมในเรื่องการบริหารจัดการสินค้าคงคลัง
การบริหารลูกหนี้การค้าและเจ้าหนี้การค้า เพื่อเป็นการเสริมสร้างศักยภาพในการแข่งขัน
รวมทั้งมีการสร้างทีมการตลาด ที่มีศักยภาพเพื่อดูแลและขยายตลาด
รองรับเขตการค้าเสรีอาเชี่ยนในปี 2558

5) ความเสี่ยงจากการพึ่งพิงลูกค้า

บริษัท เอื้อวิทยา จำกัด (มหาชน)
ซึ่งเป็นบริษัทย่อยประกอบธุรกิจรับผลิตเสาโครงเหล็กประเภทเสาโครงเหล็กสายส่งไฟฟ้าแรงสูง
เสาโครงเหล็กโทรคมนาคม เสาโครงเหล็กสถานีไฟฟ้าย่อย งานโครงเหล็กทั่วไป
และจำหน่ายสินค้าอุตสาหกรรมตามความต้องการของลูกค้า
ลูกค้ารายใหญ่ของบริษัทเป็นผู้รับเหมาหลักหรือผู้รับเหมาช่วงจากการไฟฟ้าฝ่ายผลิตแห่งประเทศไทย
การไฟฟ้าส่วนภูมิภาค บมจ. กสท. โทรคมนาคม
บริษัทย่อยจึงมีความเสี่ยงจากการพึ่งพิงรายได้หลักจากลูกค้ารายดังกล่าว

อย่างไรก็ตาม บริษัทย่อยได้รับคำสั่งซื้อจากลูกค้าอย่างต่อเนื่อง
สืบเนื่องจากการที่บริษัทย่อยผลิตสินค้า ได้ตรงกับความต้องการของลูกค้าทั้งในด้านคุณภาพ
การส่งมอบที่ตรงเวลา ราคาขายที่สามารถแข่งขันได้
และบริษัทย่อยมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขาย
รวมทั้งบริษัทย่อยมีนโยบายในการสร้างความสัมพันธ์ที่ดีกับลูกค้า นอกจากนี้
สินค้าของบริษัทย่อยต้องอาศัยความเชี่ยวชาญในการผลิตซึ่งบริษัทย่อยมีบุคลากรที่มีประสบการณ์ดังกล่าว

บริษัท เอ็นเนซอล จำกัด ซึ่งเป็นบริษัทย่อยดำเนินธุรกิจด้านบริหารการจัดการพลังงาน
และบริหารโรงผลิตกระแสไฟฟ้าให้แก่บริษัท เดอะ สยามเซรามิค กรุ๊ป อินดัสทรีส์ จำกัด
(โสสุโก้กรุ๊ป) และ บริษัท ไทย-เยอรมัน เซรามิค อินดัสทรี่ส์ จำกัด (มหาชน) ทั้งนี้
บริษัทย่อยยังได้มีการเจรจากับลูกค้าอีกหลายราย เพื่อที่จะก่อสร้างโรงไฟฟ้าเพิ่มเติม
ซึ่งอยู่ระหว่างการศึกษาร่วมกันจนใกล้จะได้ข้อสรุป
ทำให้บริษัทย่อยสามารถผลิตกระแสไฟฟ้าเพื่อจำหน่าย ซึ่งจะทำให้บริษัทย่อยมีรายได้เพิ่มขึ้น
เพื่อลดความเสี่ยงจากการมีลูกค้าเพียง 2 รายได้

บริษัท เอชทีพี แอนด์ เซ็น คอร์เปอเรชั่น จำกัด ซึ่งเป็นบริษัทย่อยประกอบธุรกิจลานจอดรถไฮเทค
เสาโครงเหล็กประเภทเสาโครงเหล็ก งานโครงเหล็กทั่วไป
และจำหน่ายสินค้าอุตสาหกรรมตามความต้องการของลูกค้า
ลูกค้ารายใหญ่ของบริษัทเป็นผู้รับเหมาหลักหรือผู้รับเหมาช่วงจากการ
บริษัทย่อยจึงมีความเสี่ยงจากการพึ่งพิงรายได้หลักจากลูกค้ารายดังกล่าว

อย่างไรก็ตาม บริษัทย่อยได้รับคำสั่งซื้อจากลูกค้าอย่างต่อเนื่อง
สืบเนื่องจากการที่บริษัทย่อยผลิตสินค้า ได้ตรงกับความต้องการของลูกค้าทั้งในด้านคุณภาพ
การส่งมอบที่ตรงเวลา ราคาขายที่สามารถแข่งขันได้
และบริษัทย่อยมีการติดตามดูแลผลิตภัณฑ์ที่ได้จำหน่ายไปแล้วรวมทั้งการติดตามปัญหาที่เกิดขึ้นเพื่อนำมาปรับปรุงการทำงานให้ดีขึ้นอยู่ตลอดเวลา
ส่งผลให้ลูกค้ามีความพึงพอใจในด้านคุณภาพและการบริการหลังการขาย
รวมทั้งบริษัทย่อยมีนโยบายในการสร้างความสัมพันธ์ที่ดีกับลูกค้า นอกจากนี้
สินค้าของบริษัทย่อยต้องอาศัยความเชี่ยวชาญในการผลิตซึ่งบริษัทย่อยมีบุคลากรที่มีประสบการณ์ดังกล่าว

6) ความเสี่ยงด้านบุคลากร

บริษัท เอ็นเนซอล จำกัด ซึ่งเป็นบริษัทย่อยดำเนินธุรกิจด้านบริหารจัดการพลังงาน
และบริหารโรงผลิตไฟฟ้า จำเป็นต้องอาศัยความรู้ ความสามารถของบุคลากรเฉพาะด้าน
และต้องเป็นบุคลากรที่มีความชำนาญและ ประสบการณ์ ดังนั้น การสูญเสียหรือการขาดแคลนบุคลากร
ย่อมมีผลกระทบต่อการประกอบธุรกิจ

ดังนั้น บริษัทย่อยจึงมีนโยบายที่จะรักษาบุคลากรที่มีคุณภาพไว้
พร้อมกันนั้นก็พยายามคัดสรรบุคลากรภายนอกที่มีความสนใจและมีประสิทธิภาพเข้าร่วมงานกับบริษัทย่อย
เพื่อสร้างบุคลากรด้านนี้ให้เพิ่มมากขึ้น
และยังจัดให้มีการอบรมทั้งภายในและภายนอกบริษัทอย่างสม่ำเสมอ
อีกทั้งให้พนักงานแต่ละโรงงานทำงานสับเปลี่ยนหมุนเวียนกัน
รวมถึงให้ทำงานภาคสนามจริงร่วมกับผู้เชี่ยวชาญจากบริษัทผู้ผลิต เพื่อเป็นการเพิ่มพูนความรู้
ความชำนาญและประสบการณ์
โดยบริษัทย่อยได้มีการเสนอผลตอบแทนที่สอดคล้องกับมาตรฐานตลาดแรงงาน และสวัสดิการต่างๆ
เช่น กองทุนสำรองเลี้ยงชีพ การตรวจสุขภาพประจำปี เบี้ยเลี้ยง การประกันภัย
ซึ่งคาดว่าบริษัทย่อยจะลดความเสี่ยงในส่วนนี้ลงได้

7) ความเสี่ยงด้านเครื่องจักร

บริษัท เอ็นเนซอล จำกัด ซึ่งเป็นบริษัทย่อยดำเนินธุรกิจด้านบริหารจัดการพลังงาน
และบริหารโรงผลิตกระแสไฟฟ้า
จำเป็นต้องซื้อเครื่องจักรที่เกี่ยวข้องผลิตกระแสไฟฟ้าจากผู้ผลิตเฉพาะ
ซึ่งแต่ละผู้ผลิตจะมีเทคโนโลยีและคุณลักษณะเฉพาะตัวไม่เหมือนกัน

บริษัทย่อยมีการเปิดกว้างไม่ผูกขาดต่อการจัดซื้อ จัดจ้าง
เครื่องจักรที่เกี่ยวข้องกับการผลิตกระแสไฟฟ้า จึงสามารถเปรียบเทียบกันระหว่างผู้ผลิตได้ในหลายๆ
ด้าน เช่น คุณภาพ การให้บริการหลังการขาย ตัวแทนจำหน่ายในประเทศ เทคโนโลยี และราคา
คาดว่าจะทำให้บริษัทย่อยสามารถลดความเสี่ยงในส่วนนี้ลงได้ อีกทั้ง
บริษัทย่อยได้ทำสัญญาบำรุงรักษาระยะยาวตลอดอายุการใช้งานของเครื่องจักรกับบริษัทผู้ผลิต
เพื่อลดความเสี่ยงในการบำรุงรักษาเครื่องจักรลง

8) ความเสี่ยงจากการให้สินเชื่อลูกค้า

บริษัท เอื้อวิทยา จำกัด (มหาชน) ซึ่งเป็นบริษัทย่อยมีการให้เครดิตแก่ลูกค้า 30-90 วัน
ดังนั้นบริษัทย่อยจึงมีความเสี่ยงในการเรียกเก็บหนี้
ซึ่งหากเรียกเก็บหนี้ดังกล่าวไม่ได้หรือไม่ครบตามจำนวนทั้งหมดอาจจะส่งผลกระทบต่อสภาพคล่องและฐานะทางการเงินของบริษัทย่อย
ทั้งนี้ลูกหนี้ที่เริ่มค้างชำระเกินกำหนด
บริษัทย่อยมีมาตรการเร่งรัดหนี้สินเจรจาต่อรองการชำระหนี้เพื่อให้มีความเชื่อมั่นว่าจะเรียกเก็บเงินได้ในที่สุด

อย่างไรก็ตาม บริษัทย่อยก็ยังมีการจัดทำระเบียบปฏิบัติการกำหนดวงเงินสินเชื่อสำหรับลูกค้า
และกำหนดนโยบายการตั้งค่าเผื่อหนี้สงสัยจะสูญโดยประมาณจากผลขาดทุนที่อาจเกิดขึ้นจากการเก็บเงินจากลูกหนี้ไม่ได้
โดยจำนวนค่าเผื่อหนี้สงสัยจะสูญนี้ประมาณขึ้นจากประสบการณ์ในการเก็บเงินในอดีต
และตามสถานะปัจจุบันของลูกหนี้คงค้าง
ทั้งนี้ประเมินค่าเผื่อหนี้สงสัยจะสูญโดยการวิเคราะห์ประวัติการชำระหนี้
และคาดการณ์ศักยภาพและความเสี่ยงในการชำระหนี้ในอนาคต
และดำเนินการติดตามคุณภาพลูกหนี้อย่างสม่ำเสมอ

บริษัท เอชทีพี แอนด์ เซ็น คอร์เปอเรชั่น จำกัด ซึ่งเป็นบริษัทย่อยประกอบธุรกิจลานจอดรถไฮเทค
มีการให้เครดิตแก่ลูกค้า 30-90 วัน ดังนั้นบริษัทย่อยจึงมีความเสี่ยงในการเรียกเก็บหนี้
ซึ่งหากเรียกเก็บหนี้ดังกล่าวไม่ได้หรือไม่ครบตามจำนวนทั้งหมดอาจจะส่งผลกระทบต่อสภาพคล่องและฐานะทางการเงินของบริษัทย่อย

อย่างไรก็ตาม บริษัทย่อยมีการจัดทำระเบียบปฏิบัติการกำหนดวงเงินสินเชื่อสำหรับลูกค้า
และกำหนดนโยบายการตั้งค่าเผื่อหนี้สงสัยจะสูญโดยประมาณจากผลขาดทุนที่อาจเกิดขึ้นจากการเก็บเงินจากลูกหนี้ไม่ได้
โดยจำนวนค่าเผื่อหนี้สงสัยจะสูญนี้ประมาณขึ้นจากประสบการณ์ในการเก็บเงินในอดีต
และตามสถานะปัจจุบันของลูกหนี้คงค้าง
ทั้งนี้ประเมินค่าเผื่อหนี้สงสัยจะสูญโดยการวิเคราะห์ประวัติการชำระหนี้
และคาดการณ์ศักยภาพและความเสี่ยงในการชำระหนี้ในอนาคต และสำหรับลูกหนี้ที่ค้างชำระเกิน 1
ปี ให้ตั้งสำรองไว้ร้อยละ 100 และดำเนินการติดตามคุณภาพลูกหนี้อย่างสม่ำเสมอ

9) ความเสี่ยงด้านเงินทุนหมุนเวียน

บริษัท เอื้อวิทยา จำกัด (มหาชน)
ในการประกอบธุรกิจของบริษัทย่อยต้องมีการสำรองวัตถุดิบล่วงหน้าเพื่อใช้ในการผลิตเสาโครงเหล็กและส่งมอบให้แก่ลูกค้าตามสัญญา
ดังนั้น หากบริษัทย่อยไม่สามารถบริหารจัดการสินค้าคงเหลือให้หมุนเวียนในระดับที่เหมาะสม
อาจส่งผลต่อการขาดแคลนเงินทุนหมุนเวียน และส่งผลให้สภาพคล่องของบริษัทย่อยลดลง

อย่างไรก็ตาม
บริษัทย่อยมีนโยบายวางแผนสำรองวัตถุดิบและสำรองสินค้าคงเหลือโดยพิจารณาให้เหมาะสมกับการเปลี่ยนแปลงของราคาวัตถุดิบ
และปริมาณงานที่จะต้องส่งมอบให้แก่ลูกค้า
ซึ่งในระยะเวลาที่ผ่านมาบริษัทย่อยไม่ได้ประสบปัญหาเกี่ยวกับสภาพคล่อง

บริษัท เอชทีพี แอนด์ เซ็น คอร์เปอเรชั่น จำกัด ในการประกอบธุรกิจลานจอดรถไฮเทค
ของบริษัทย่อยต้องมีการสำรองวัตถุดิบล่วงหน้าเพื่อใช้ในการผลิตเสาโครงเหล็กและส่งมอบให้แก่ลูกค้าตามสัญญา
ดังนั้น หากบริษัทย่อยไม่สามารถบริหารจัดการสินค้าคงเหลือให้หมุนเวียนในระดับที่เหมาะสม
อาจส่งผลต่อการขาดแคลนเงินทุนหมุนเวียน และส่งผลให้สภาพคล่องของบริษัทย่อยลดลง

อย่างไรก็ตาม
บริษัทย่อยมีนโยบายวางแผนสำรองวัตถุดิบและสำรองสินค้าคงเหลือโดยพิจารณาให้เหมาะสมกับการเปลี่ยนแปลงของราคาวัตถุดิบ
และปริมาณงานที่จะต้องส่งมอบให้แก่ลูกค้า
ซึ่งในระยะเวลาที่ผ่านมาบริษัทย่อยไม่ได้ประสบปัญหาเกี่ยวกับสภาพคล่อง

10) ความเสี่ยงจากความล่าช้าของโครงการก่อสร้าง

บริษัท ไปป์ ไลน์ เอ็นจิเนียริ่ง จำกัด โดยปกติ
งานโครงการรับเหมาก่อสร้างของบริษัทย่อยมีกำหนดระยะเวลาส่งมอบงานในสัญญาอย่างชัดเจน
ทั้งนี้ หากบริษัทย่อยไม่สามารถส่งมอบงานได้ตามกำหนด
บริษัทย่อยอาจต้องชดใช้ค่าเสียหายและค่าปรับต่อผู้ว่าจ้าง
ความล่าช้าของโครงการก่อสร้างในธุรกิจรับเหมาก่อสร้างของบริษัทย่อยมาจากปัจจัยหลัก ดังนี้

10.1 ความล่าช้าจากผู้ว่าจ้าง

การรับเหมาก่อสร้างมีความเสี่ยงจากความล่าช้าในการส่งมอบพื้นที่ก่อสร้าง
และด้านงานเอกสารและการจ่ายเงินของผู้ว่าจ้าง ในกรณีความล่าช้าจากการส่งมอบพื้นที่ก่อสร้าง
ทางผู้ว่าจ้างจะทำการต่อสัญญาก่อสร้างออกไปและบริษัทย่อยจะไม่ต้องชดเชยค่าเสียหายจากความล่าช้าดังกล่าว
และในกรณีความล่าช้าด้านงานเอกสารและจ่ายเงินผู้ว่าจ้าง
ซึ่งอาจทำให้ขาดเงินทุนหมุนเวียนในการดำเนินงานและอาจทำให้บริษัทย่อยไม่สามารถดำเนินการได้เสร็จตามสัญญา
บริษัทย่อยใช้วิธีการบริหารจัดการมาแก้ปัญหาความล่าช้าที่มาจากผู้ว่าจ้าง
โดยบริษัทย่อยมีการทำงานและติดต่อประสานงานด้านงานเอกสารประกอบการเบิกจ่ายเงินร่วมกับผู้ว่าจ้าง
ซึ่งในการทำงานร่วมกันเป็นการรักษาความสัมพันธ์ที่ดีกับลูกค้า

2.  ความล่าช้าจากผู้รับจ้าง

การรับเหมาก่อสร้างมีความเสี่ยงจากความล่าช้าในการบริหารการก่อสร้างของบริษัทย่อย
และบริษัทผู้รับเหมาเอง
ซึ่งที่ผ่านมาบริษัทย่อยเคยทำงานล่าช้ากว่าสัญญาเนื่องจากเหตุสุดวิสัยที่ไม่สามารถคาดการณ์ได้
บริษัทย่อยได้บริหารจัดการโดยได้ทำแผนการทำงานเพื่อใช้สำหรับควบคุมการทำงานของบริษัทผู้รับเหมาอย่างชัดเจน
และมีการติดตามความคืบหน้าของโครงการเป็นระยะและมีการรายงานปัญหาที่เกิดขึ้นอย่างทันท่วงทีโดยปัญหาระดับล่าง
เช่น ปัญหาการเคลียร์พื้นที่ในเขตก่อสร้าง ปัญหาเครื่องจักรชำรุด เป็นต้น
จะให้วิศวกรเป็นผู้ทำการแก้ไขด้วยตนเอง หากเป็นปัญหาใหญ่ หรือปัญหาที่ไม่คาดว่าจะเกิดขึ้น เช่น
สาธารณูปโภคใต้ดินที่กีดขวางการก่อสร้าง จะได้รับคำปรึกษาแนะนำจากทีมงานผู้บริหาร
ทำให้สามารถบริหารงานก่อสร้างได้อย่างมีประสิทธิภาพ

11) ความเสี่ยงจากการไม่ได้รับชำระเงินหรือได้รับชำระเงินล่าช้า

บริษัท ไปป์ ไลน์ เอ็นจิเนียริ่ง จำกัด
ในการทำงานบางโครงการมีงานที่ก่อสร้างเสร็จและมีผลงานตรงตามสัญญาแล้ว
บริษัทย่อยอาจไม่สามารถเรียกเก็บเงินและรับเงินตามผลงานที่กำหนดไว้ในสัญญาได้
เนื่องมาจากความซับซ้อนและล่าช้าในการตรวจรับงานของผู้ว่าจ้างและ/หรือเจ้าของงาน
เพื่อเป็นการลดความเสี่ยง
บริษัทย่อยจึงมีการติดตามผลการตรวจรับงานตลอดจนมีการประสานงานกับผู้ว่าจ้างและ/หรือ
เจ้าของงาน อย่างใกล้ชิดอยู่เสมอ

12) ความเสี่ยงจากเหตุการณ์ที่อยู่นอกเหนือการคาดการณ์

บริษัท ไปป์ ไลน์ เอ็นจิเนียริ่ง จำกัด ซึ่งเป็นบริษัทย่อย
ถึงแม้ว่าบริษัทย่อยได้มีการคำนวณราคาโดยเผื่อค่าใช้จ่ายเพิ่มเติมเพื่อรองรับความเสี่ยง
(Contingency Cost) ไว้แล้วทุกครั้ง
แต่เนื่องจากบางครั้งมีข้อจำกัดในด้านระยะเวลาในการเตรียมการแก้ไขสถานการณ์
หรือมีเหตุการณ์ซึ่งไม่สามารถคาดหมายได้ล่วงหน้าเกิดขึ้น เช่น น้ำท่วม อัคคีภัย
หรือภัยธรรมชาติต่างๆ เป็นต้น
ทำให้เกิดความเสียหายกับงานโดยไม่สามารถเรียกร้องจากผู้ว่าจ้างได้
โดยหากเกิดกรณีที่กล่าวมาข้างต้น
บริษัทย่อยสามารถขอให้เจ้าของโครงการขยายระยะเวลาการก่อสร้างได้
เนื่องจากเป็นเหตุการณ์สุดวิสัย

ความเสี่ยงด้านสภาพคล่องทางการเงิน

บริษัท ไปป์ ไลน์ เอ็นจิเนียริ่ง จำกัด
ธุรกิจรับเหมาก่อสร้างเป็นธุรกิจที่ต้องมีเงินทุนหมุนเวียนที่เพียงพอ เพื่อใช้ในการจัดหาวัสดุ
อุปกรณ์ที่เกี่ยวกับงานโครงการ รวมถึงค่าจ้างแรงงานต่าง ๆ
หากการบริหารสภาพคล่องไม่ดีพอบริษัทย่อยอาจจะไม่สามารถดำเนินการก่อสร้างโครงการต่างๆ
ให้แล้วเสร็จได้ อย่างไรก็ตาม บริษัทย่อยได้ตระหนักถึงความเสี่ยงดังกล่าว
จึงกำหนดเป็นนโยบายให้มีการบริหารสภาพคล่องอย่างระมัดระวังและการรับงานทุกโครงการจะต้องมีเงินรับล่วงหน้า
(Advance Payment)
และบริษัทย่อยก็ยังคงมีแหล่งเงินทุนสำรองเพื่อรองรับการดำเนินธุรกิจของบริษัทย่อย

14) ความเสี่ยงด้านแหล่งเงินทุนและอัตราดอกเบี้ย

บริษัท ไปป์ ไลน์ เอ็นจิเนียริ่ง จำกัด ซึ่งเป็นบริษัทย่อย
ดำเนินธุรกิจรับเหมาก่อสร้างมีความจำเป็นต้องใช้เงินทุนหมุนเวียนสูง
โดยเฉพาะงานโครงการเป็นงานที่ต้องลงทุนด้านเครื่องจักรสูง
ซึ่งหากบริษัทย่อยประสบปัญหาในการหาแหล่งเงินทุนสนับสนุนทางการเงิน
ก็อาจทำให้โครงการมีปัญหาได้
บริษัทย่อยเตรียมการแก้ไขปัญหาด้วยการขออนุมัติวงเงินสินเชื่อจากธนาคารพาณิชย์ต่างๆ มากขึ้น
เป็นการสำรองเพื่อรองรับการขยายงานของบริษัทย่อย และเพื่อให้บริษัทย่อยมีทางเลือกมากขึ้น